पाएं अपने शहर की ताज़ा ख़बरें और फ्री ई-पेपरडाउनलोड करें
बाबा महेंद्रनाथ मंदिर के महंत तारकेश्वर गिरि को असामाजिक तत्वों से जान का खतरा है। उन्होंने चैनपुर ओपी तथा एसपी को आवेदन देकर सुरक्षा की गुहार लगाई है। उन्होंने कहा है कि कुछ दिनों से अपराधी हथियार के साथ मंदिर में घूमते हैं। मंदिर परिसर में पाकर वे लोग जान से मारने की धमकी देते हैं। वह देखकर अपराधियों का पहचान सकते हैं। उन्होंने आशंका जतायी कि हो सकता है कि अपराधी मंदिर में लूटपाट की योजना बना रहे हों। ओपी प्रभारी राकेश कुमार ने बताया कि आवेदन मिला है। मामले की जांच की जा रही है। इसके बारे मे वरीय पदाधिकारियों को अवगत करा दिया गया है। मेंहदार मंदिर के पूर्व महंत देवशंकर गिरि के परलोकगमन के बाद तारकेश्वर गिरि ने अपने को उनका चेला बताते हुए स्वयं को महंत घोषित किया है।हालांकि बिहार राज्य धार्मिक न्यास परिषद ने दशनामी अखाड़े के संत राजा गिरि को महंत नियुक्त किया है। छह माह पहले उनका निधन हो गया है। मेंहदार मंदिर कमलदाह सरोवर के पूरब स्थित हनुमानगढ़ी मंदिर के महंत जनक दास उर्फ शुक्ला की 16 अप्रैल 2020 को रॉड से प्रहार कर हत्या कर दी गई थी। इस हत्या में उनके दो चेलों का नाम आया था। पुलिस ने उन लोगों को गिरफ्तार कर जेल भेज दिया था। मंदिर पर वर्चस्व कायम व चढ़ावे के लिए मारपीट होती है। बहुत पहले से ही यहां पुजारियों के दो गुटों में मारपीट होती रही है। एक गुट का नेतृत्व ध्रुव उपाध्याय व दूसरे गुट का नेतृत्व तारकेश्वर उपाध्याय करते रहे हैं। इसको लेकर आधा दर्जन से अधिक केस भी चले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn